FI Euroopan unionin virallinen lehti C 257/7

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

2010/C 257/04

Hakemuksen julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTENÄINEN ASIAKIRJA

NEUVOSTON ASETUS (EY) N:o 510/2006

” ” (LIXIAN MA SHAN YAO)

EY-N:o: CN-PDO-0005-0621-16.07.2007

SMM ( X ) SAN ( )

1. Nimi:

” ” (Lixian Ma Shan Yao)

2. Jäsenvaltio tai kolmas maa:

Kiina

3. Maataloustuotteen tai elintarvikkeen kuvaus:

3.1 Tuotetyyppi:

Luokka 1.6: Hedelmät, vihannekset ja viljat sellaisenaan tai jalostettuina: Jamssi

3.2 Kuvaus 1 kohdassa nimetystä tuotteesta:

Jamssi on Dioscoreaceae-heimoon kuuluvan Dioscorea batatas Decne -kasvin mukula. Lixian Ma Shan Yao -jamssia viljellään Hebein maakunnassa sijaitsevassa Lin piirikunnassa (Lixian) perinteisellä tavalla chao-maaperässä, joka on pitkään jatkuneen eroosion ja kerrostumien muodostama ja koostuu tulvan kasaamasta märästä irtonaisesta hiekkapitoisesta hiesusta. Ilmaisu ”Lixian Ma Shan Yao” tarkoittaa tuoreiden tuotteiden lisäksi kuivattuja tuotteita, kuten kuivattuja jamssisuikaleita ja -lastuja. Raaka-aineiksi valitaan tuoreita jamsseja, jotka kuoritaan ja viipaloidaan käsin tai koneella. Viipaleet joko ilmakuivataan tai kuivataan.

Lixian Ma Shan Yao -jamssia on kolmea viljelylajiketta: Bangyao, Ziyao ja Xiaobaizui. Niiden ominaisuudet ovat seuraavat:

1) Bangyao: Sylinterinmuotoinen 35–60 cm:n mittainen mukula, jonka halkaisija on vähintään 3,5 cm; pitkät runsaat kuitumaiset juuret; ohut kellanruskea kuori; malto rapea ja valkoinen, kasvilima paksua; hieman makea, mieto, maukas, kypsennettynä kihelmöivän makuinen; vesipitoisuus 75–85 % (kolme kuukautta korjuusta).

2) Ziyao: Sylinterinmuotoinen 50–80 cm:n mittainen mukula, jonka halkaisija on vähintään 1,5 cm; harvat kuitumaiset juuret; tummanruskea kuori, vaaleassa kuoressa purppuranpunaisia läikkiä; malto kuitumainen, valkoinen poikkijuova, tärkkelyspitoisuus korkea; kypsennettynä herkullisen makea; vesipitoisuus 75–85 % (kolme kuukautta korjuusta).

3) Xiaobaizui: Sylinterinmuotoinen 40–70 cm:n mittainen mukula, jonka halkaisija on vähintään 1,6 cm; ohuet kuitumaiset juuret; ohut pähkinänruskea kuori; malto pehmeä ja jauhomainen; kypsennettynä herkullisen makea; vesipitoisuus 75–85 % (kolme kuukautta korjuusta).

Kuivattua Lixian Ma Shan Yao -jamssia on olemassa jamssisuikaleina ja -lastuina.

1) Jamssisuikaleet: valmistettu tuoreesta, kuoritusta ja kuivatusta jamssista; sylinterimäisiä, sileitä, tasakokoisia; kelta-valkoisia, rapea maku, vesipitoisuus 6–8 %.

2) Jamssilastut: valmistettu jamssisuikaleista, viipaloituja, paksuudeltaan 0,25–0,4 cm, samat makuominaisuudet kuin jamssisuikaleilla.

3.3 Raaka-aineet:

—

3.4 Rehu (ainoastaan eläinperäiset tuotteet):

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

—

3.6 Viipalointia, raastamista, pakkaamista jne. koskevat erityiset säännöt:

1. Viipalointi, raataminen ja pakkaaminen on tehtävä alkuperäpaikassa.

2. Pakkaaminen

1) Pakkausten (esim. muovi- ja pahvilaatikoiden) on sovelluttava tuotteen kokoon ja oltava eritelmän mukaisia, samankokoisia, puhtaita, kuivia, vankkoja, miellyttävän näköisiä ja sellaisia, että ilma kiertää niissä, sekä vailla saastuttavia aineita tai hajua; pakkauksessa ei myöskään saa olla teräviä esineitä, hyönteisiä tai likaa, mätää tai hometta jne. Pahvilaatikot on säilytettävä pinottuina kuivassa paikassa, ja muovilaatikot on valmistettava hyväksytyn eritelmän mukaisesti.

2) Tuotteet on pakattava eritelmän mukaisesti, ja samaan erään on koottava saman eritelmän mukaisesti pakattuja tuotteita.

3) Jokaisen erän on koostuttava vakiopainoisista samanlaisista pakkauksista.

3. Kuljetus

Tuotteet on viilennettävä ennen kuljetusta. Pitopaikan lämpö- ja kosteusolosuhteiden on oltava sopivia, ja tuotteet on suojattava jäätymiseltä, sateelta ja auringolta. Lisäksi kuljetustilan on oltava hyvin ilmastoitu ja sen lämpötilan on oltava tasainen.

4. Varastointi

1) varastotyyppi: lajikkeen ja eritelmän mukaisesti

2) varaston lämpötila: 2–4 °C

3) varaston kosteuspitoisuus: suhteellinen ilmankosteus 80–85 %

4) ilmastointi: täysissä varastoissa on pidettävä yllä tasaista ilmavirtaa.

3.7 Merkintöjä koskevat erityissäännöt:

Kaikkiin pakkauksiin on merkittävä tuotteen nimi, luokka, vakionumero, tavaramerkki, suojattua maantieteellistä merkintää osoittavat erityiset merkinnät, valmistajan nimi ja osoite, valmistuspaikka, nettopaino, pakkauspäivä jne. Tekstimerkintöjen on oltava selkeitä, täydellisiä ja paikkansapitäviä sekä kiinaksi että englanniksi.

4. Maantieteellisen alueen tarkka rajaus:

Maantieteellisen alueen koko yhteensä 345 km2 ja se kattaa seuraavat Zhulong-joen varren kunnat tai kaupungit: Qudi, Liushi, Baoxu, Nanzhuang, Liwu, Guodan, Baichi.

5. Yhteys maantieteelliseen alkuperään:

5.1 Maantieteellisen alueen erityisyys:

Lixian Ma Shan Yao -jamssia on viljelty Lin piirikunnassa jo yli 2 000 vuoden ajan. Piirikunta sijaitsee Pohjois-Kiinassa Hebein maakunnan keskiosassa olevalla matalalla sijaitsevalla läntisellä tasangolla Bohain lahden alueella. Alue muodostuu tasangosta, jonka maaperässä on tulvamaata ja kvartäärikaudelta peräisin olevia jääkauden kerrostumia. Pinta on hieman kalteva ja varsin tasainen, lounaassa korkeampi ja koillisessa matalampi. Keskikorkeus on 15,6 m ja kaltevuus hyvin vähäinen (0,03-0,01 %). Lin piirikunta sijaitsee itäisten monsuunisateiden puolikuivalla alueella, jossa vallitsee lämmin ja lauhkea mannermainen monsuuni-ilmasto. Vuodenajat erottuvat toisistaan: kevät on tuulinen ja kuiva, kesä sateinen ja kuuma, syksy kuulas ja raikas, talvi kylmä ja kuiva. Valoa, lämpöä ja vettä on runsaasti. Tuuli käy koko vuoden ajan pääsääntöisesti etelästä/lounaasta. Muita maantieteellisiä olosuhteita: hallavapaata keskimäärin 176 päivää vuodessa, maanpinnan vuotuinen keskilämpötila 13,0 °C, ilman vuotuinen keskilämpötila 12,2 °C (kuukauden maksimilämpötila 26 °C), auringonvalon vuotuinen keskimäärä 2 628,7 t, kokonaissäteily vuodessa keskimäärin 106,9 kcal/cm2, vuotuinen lumipeitteen keskipaksuus 23 cm ja vuoden keskisademäärä 487,2 mm.

5.2 Tuotteen erityisyys:

Lixian Ma Shan Yao -tuotteet ovat ominaisuuksiltaan ainutlaatuisia; erityisen tunnettuja ne ovat miedon mutta maukkaan kihelmöivän makunsa ansiosta. Tuoreiden jamssien vesipitoisuus on 75–85 % (kolme kuukautta korjuusta). Kuivattujen Lixian Ma Shan Yao -tuotteiden rakenne on tiivis, ja niiden vesipitoisuus on 6–8 %, proteiinipitoisuus vähintään 4,5 % ja kokonaissokeripitoisuus enintään 15 %.

5.3 Syy-seuraussuhde, joka yhdistää maantieteellisen alueen tuotteen erityislaatuun, maineeseen tai muihin ominaisuuksiin:

1. Luontoon liittyvät tekijät:

1) Maaperä: Lin piirikuntaa halkoo Zhulong-joki, joka antaa alueelle sen erityiset geologiset ja maaperään liittyvät ominaisuudet. Lin piirikunta sijaitsee Pohjois-Kiinassa alueella, jossa on paljon kvartenäärikauden kerrostumaa. Valtaosa maaperästä on Zhulong-joen tulvien kasaamaa märkää hiekkapitoista hiesua. Noin 37 prosenttia alueen viljelyalasta on hiekkamaata. Valtaosa jamssin viljelyalueesta on tulvien kasaamaa märkää hiekkapitoista hiesua. Maakerros on syvä ja irtonainen ja sen läpäisevyys on hyvä eli viljelylle otollinen. Maaperä on kohtalaisen viljavaa. Maaperän ravinnepitoisuus kyntösyvyydessä on seuraavanlainen: orgaaninen aines 0,78 %, typen kokonaispitoisuus 0,076 %, fosforin kokonaispitoisuus 0,076 %, Olsen-P-arvo 0,9 mg/kg, käytettävissä oleva kalium 91 mg/kg and ja maaperän pH 7,4–8,9. Sen ansiosta Lixian Ma Shan Yao -jamssilla on monia hyviä ominaisuuksia, kuten symmetrisyys, lyhyet kartiomaiset päät, pitkät mukulat, ohut kuori, niukat kuituiset juuret, pehmeys, mukuloiden sileys. Lixian Ma Shan Yao -jamssin proteiinipitoisuus on suurempi kuin muiden jamssien.

2) Ilmasto: Lin piirikunta sijaitsee itäisten monsuunisateiden puolikuivalla alueella, jossa vallitsee lämmin ja lauhkea ilmasto. Hallavapaata on keskimäärin 177 päivää vuodessa. Vuoden keskisademäärä on 471 mm ja sadetta saadaan pääasiassa kesä-elokuussa. Haihtumista tapahtuu vuosittain keskimäärin 1 837,4 mm. Riittävä valo ja lämpö suosivat jamssin kasvua. Lisäksi hyvälaatuinen vesi ja sopiva kastelu edistävät Lixian Ma Shan Yao -jamssin erityispiirteiden kehittymistä, joita ovat sen erinomaiset lääkinnälliset ominaisuudet, maku, korkea proteiinipitoisuus, alhainen sokeripitoisuus, kasviliman paksuus ja alhainen kosteuspitoisuus.

2. Inhimilliset tekijät

Paikalliset tuottajat käyttävät perinteisiä menetelmiä, kuten A-mallisia runkoja sekä kolmi- ja nelijalkaisia tukia, joiden ansiosta jokainen kasvi saa riittävästi valoa ja lämpöä. Maaperä pysyy kasvukaudella yleensä kosteana ja taudeista vapaana maaperän ominaisuuksien ja nopean läpäisevyyden sekä joustavien kasteluaikataulujen ansiosta.

3. Historiallinen alkuperä

Lixian Ma Shan Yao -jamssin maku on muihin jamssilajikkeisiin verrattuna mieto mutta maukkaan kihelmöivä, ja juuri makunsa ansiosta se tunnetaan laadukkaana perinteisenä tuotteena, jota kutsutaan nimellä ”kuuluisa Ma Shan Yao”.

Lixian Ma Shan Yao -jamssin viljelyllä on pitkä paikallinen historia, ja yleensäkin jamssia on viljelty jo ammoisista ajoista. Jamssiin liittyviä legendoja, tarinoita ja runoja on lukemattomia lukuisten henkilöiden kertomina. Tässä muutamia esimerkkejä: ”Kauppias Fanli seisahtui Liushin kaupunkiin, ja kaunotar Xishi maistoi jamssia”. ”Hun kylän asukkaalla Bailla oli sairas ja heiveröinen tytär, joka jamssia syötyään muuttui kauniiksi ja terveeksi hovineidoksi”. ”Keisari Qianlong kulki matkallaan etelään Lin piirikunnan halki, ja hänen vasallinsa Ji Xiaolan kirjoitti maineikkaan runon jamssista.”

Eritelmän julkaisutiedot:

— Maatalouden ja maaseudun kehittämisen pääosasto toimittaa.

(1) EUVL L 93, 31.3.2006, s. 12.